Document ID: 31999R0039

ΚΑΝΟΝΙΣΜΟΣ (ΕΚ) αριθ. 39/1999 ΤΗΣ ΕΠΙΤΡΟΠΗΣ της 8ης Ιανουαρίου 1999 για τροποποίηση του κανονισμού (ΕΟΚ) αριθ. 2131/93 της Επιτροπής για τον καθορισμό των διαδικασιών και όρων της θέσης σε πώληση των σιτηρών που βρίσκονται στην κατοχή των οργανισμών παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2) και ιδίως το άρθρο 5,
Εκτιμώντας:
ότι ο κανονισμός (ΕΟΚ) αριθ. 2131/93 (3), όπως τροποποιήθηκε τελευταία από τον κανονισμό (ΕΚ) αριθ. 2193/96 (4), ορίζει τις διαδικασίες και τους όρους της θέσης σε πώληση των σιτηρών που βρίσκονται στην κατοχή των οργανισμών παρέμβασης 7
ότι, αφενός μεν, οι δαπάνες μεταφοράς κυμαίνονται ιδιαίτερα, αναλόγως του χρόνου και, αφετέρου, ένα μέρος των τελευταίων αυτών δεν είναι δυνατό να προβλεφθούν εκ των προτέρων, ιδίως, όσον αφορά τις παραποτάμιες μεταφορές 7 ότι, για δημοσιονομικούς λόγους θα πρέπει να περιοριστούν οι δαπάνες αυτές σε ένα μέγιστο ποσό 7 ότι το ποσό αυτό πρέπει να οριστεί από τους οργανισμούς παρέμβασης και να αναφέρεται στην προκήρυξη του διαγωνισμού 7
ότι ο λιμένας της Σλοβενίας Koper ήταν ο παραδοσιακός λιμένας εξόδου της Αυστρίας πριν την προσχώρησή της στην Ευρωπαϊκή Ένωση 7 ότι για το λόγο αυτό, είναι απαραίτητο να περιληφθεί ο λιμένας Koper ως τόπος εξόδου για τα κοινοτικά σιτηρά όσον αφορά την εξόφληση των δαπανών μεταφοράς 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2131/93 τροποποιείται ως εξής:
Στο άρθρο 7, η παράγραφος 2α αντικαθίσταται από το ακόλουθο κείμενο:
«2α. Ωστόσο, αν ένα κράτος μέλος δεν έχει θαλάσσιο λιμένα, είναι δυνατό να αποφασισθεί παρέκκλιση από την προηγούμενη παράγραφο και να προβλεφθεί στην περίπτωση εξαγωγής με αφετηρία ένα θαλάσσιο λιμένα, η χρηματοδότηση των χαμηλοτέρων δαπανών μεταφοράς ανάμεσα στον τόπο αποθήκευσης και στον τόπο πραγματικής εξόδου, εντός του πλαισίου των ανωτάτων ορίων που αναφέρονται στην προκήρυξη του διαγωνισμού. Σύμφωνα με την παρούσα παράγραφο ο λιμένας της Σλοβενίας Koper μπορεί να θεωρηθεί ως τόπος εξόδου.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιανουαρίου 1999.

Labels: 8
3
17
18